open-index/open-wikipedia-markdown huggingface dataset:
Federazione Italiana Giuoco Calcio

**Federazione Italiana Giuoco Calcio** er det italienske fotballforbundet. Det ble grunnlagt i 1898 og sluttet seg til FIFA i 1905.
Det organiserer og koordinerer det italienske ligasystemet for herrer (nivå 1–9) og kvinner (nivå 1–5). Det er også ansvarlig for å ansette trener for Italias herrelandslag i fotball og Italias kvinnelandslag i fotball. Landslagene i futsal hører også til forbundet.

## Meritter
Kvinner:
*EM i fotball
:*Andreplass:1993, 1997

Herrer:
*VM i fotball
:*Mester:1934, 1938, 1982, 2006, 
:*Andreplass:1970, 1994
*EM i fotball
:*Mester:1968, 2021
:*Andreplass:2000, 2012

## Referanser


## Eksterne lenker
*
Anders Todal Jenssen

**Anders Todal Jenssen** (født 28. oktober 1957 i Oslo) er en norsk samfunnsviter. Han er professor i statsvitenskap ved NTNU.

Han er cand.polit. i sosiologi, med avhandlingen *Klasse og etnosentrisme*, fra Universitetet i Trondheim fra 1986 og dr.polit. i statsvitenskap, med avhandlingen *Verdivalg: Ny massepolitikk i Norge*, fra samme universitet fra 1993. Han har siden 1999 vært professor i statsvitenskap ved Institutt for sosiologi og statsvitenskap ved NTNU i Trondheim. Todal Jenssen har i sin forskning konsentrert seg om politisk adferd, herunder valgforskning og politisk psykologi. 

Todal Jenssen ble i 1993 tildelt Stein Rokkan-prisen for sin doktorgradsavhandling.

## Referanser


## Eksterne lenker

* Hjemmeside ved NTNU
Amantino Mancini

**Amantino Mancini** (født 1. august 1980 i Belo Horizonte) er en brasiliansk tidligere fotballspiller kjent for sine perioder hos Clube Atlético Mineiro og AS Roma. Han fikk også ni kamper for s landslag i perioden 2004–2008 og debuterte mot  den 28. april 2004.

Debuten i Serie A kom for AS Roma mot Udinese Calcio den 31. august 2003.

I 2009 var han trener for den italienske klubben Foggia Calcio.

## Referanser


## Eksterne lenker
* 
*
Ernst Good

**Ernst Good** (født 1950) er en tidligere sveitsisk alpinist.

Good hadde sine beste sesonger i midten av 1970-årene. Mellom 1975 og 1977 plasserte han seg ni ganger blant de ti beste i verdenscuprenn. Hans beste resultat var en andreplass i storslalåm i Madonna di Campiglio i desember 1975.

Høydepunktet kom under OL 1976 i Innsbruck. Der tok han sølvmedaljen i storslalåm, som ble vunnet av landsmannen Heini Hemmi, med svenske Ingemar Stenmark på tredjeplass.

## Referanser


## Eksterne lenker
*
Mustafa

**Mustafa** er et mannsnavn som betyr «den utvalgte» på arabisk.

## Utbredelse
*Mustafa* er listet blant de ti mest utbredte arabiske mannsnavnene i *Dictionary of Arab Names*. *Mustafa* er et svært vanlig navn i Tyrkia.

|}

## Kjente personer med navnet
Personene i listen er ordnet kronologisk etter fødselsår.
* Mustafa Kemal Paşa (1881–1938), tyrkisk militær og statsmann, også kjent som Atatürk, «tyrkernes far»

## Referanser


## Eksterne lenker
*
Johan Skytte-prisen

**Johan Skytte-prisen i statsvitenskap** er en internasjonal utmerkelse som deles ut av Uppsala universitet. Prisen ble etablert i 1994 og er nå på 500&nbsp;000 svenske kroner. Den tildeles den som etter utdelers vurdering har ytt det mest verdifulle bidrag til statsvitenskap, alle underdispliner inkludert. 

Prisen er oppkalt etter Johan Skytte (1577–1645), en av Sveriges ledende politikere og statslærde i første halvdel av 1600-tallet. Skytte opprettet i 1622 et læresete i veltalenhet og statskunnskap ved Uppsala universitet, der prisen nå utdeles av statsvetenskapliga institutionen. Prisen ble første gang utdelt i 1995. 

## Prismottakere

*2019 Margaret Levi, USA, Stanford University
*2018 Jane Mansbridge, USA, Harvard University
*2017 Amartya Sen, USA, Harvard University
*2016 Jon Elster, Norge, Columbia University
*2015 Francis Fukuyama, USA, Stanford University
*2014 David Collier, USA, University of California, Berkeley
*2013 Robert Axelrod, USA, University of Michigan
*2012 Carole Pateman, Storbritannien og USA, University of California
*2011 Ronald Inglehart, USA, University of Michigan och Pippa Norris, USA, Harvard University
*2010 Adam Przeworski, USA
*2009 Philippe Schmitter, European University Institute (EUI), Firenze, Italia
*2008 Rein Taagepera, University of California, Irvine, USA og Universitetet i Tartu, Estland
*2007 Theda Skocpol, Harvard University, USA
*2006 Robert Putnam, Harvard University, USA
*2005 Robert Keohane, Princeton University, USA
*2004 Jean Blondel, European University Institute, Firenze, Frankrike, Storbritannia, Italia,
*2003 Hanna Pitkin, University of California, Berkeley, USA
*2002 Sidney Verba, Harvard University, USA
*2001 Brian Barry, Columbia University, USA, Storbritannia
*2000 Fritz Scharpf, Max-Planck-Instituts für Gesellschaftsforschung, Köln, Tyskland 
*1999 Elinor Ostrom, Indiana University, USA 
*1998 Alexander George, Stanford University, USA
*1997 Arend Lijphart, University of California, San Diego, USA, Nederland
*1996 Juan Linz, Yale University, USA, Spania
*1995 Robert A. Dahl, Yale University, USA

## Eksterne lenker
* Johan Skytte Prize in Political Science, offisiell side
Paul Frommelt

**Paul Frommelt** (født 9. august 1957 i Schaan) er en tidligere alpinist fra Liechtenstein.

I 1970- og 80-årene kjørte han for Liechtensteins landslag sammen med søsknene Andreas og Hanni Wenzel. Slalåmspesialisten vant fire renn i verdenscupen.

Han tok bronse i slalåm under VM 1978 i Garmisch-Partenkirchen, og oppnådde samme plassering under OL 1988 i Calgary.

## Verdenscupseire

## Familie
Paul er en yngre bror av Willi Frommelt og sønn av den tidligere langrennsløperen Christof Frommelt som deltok under Vinter-OL 1948.

## Referanser


## Eksterne lenker
*
Washington Allston

**Washington Allston** (født 5. november 1779 i Waccamaw Parish i Sør-Carolina, død 9. juli 1843 i Cambridge i Massachusetts i USA) var en amerikansk dikter og innflytelsesrik maler, født i Waccamaw i Sør-Carolina. Allston var en pionér i den amerikanske romantikkbevegelsen innen landskapsmalerier. Han var kjent i sin samtid for sin eksperimentering med dramatiske motiver og dristig bruk av lys og atmosfæriske farger.

## Liv og virke
### Bakgrunn
Washington Allston, oppkalt etter revolusjonsgeneralen, ble født på en risplantasje langs Waccamaw River ikke langt Georgetown ved fra dens utløp. Hans mor Rachel Moore hadde giftet seg med kaptein William Allston i 1775, skjønt han døde i 1781, kort etter slaget ved Cowpens. Da giftet hun seg på nytt, med dr. Henry C. Flagg, sønn av en velstående skipshandler fra Newport i Rhode Island.

Allston gikk ut fra Harvard College i 1800. 

### Kunstner
Deretter seilte han til Europa, der han tilbragte tre år med å studere kunst ved Royal Academy i London. Den britisk-amerikanske maleren Benjamin West ledet akademiet da.

Fra 1803 til 1808 besøkte han store museer i Paris, deretter museer i Italia, der han møtte Coleridge, en venn han beholdte livet ut. Samuel F. B. Morse var en av Allstons kunststudenter, og fulgte Allston til Europa i 1811.
 
Etter sin reise gjennom Vest-Europa bosatte han seg i London, der han mottok berømmelse og priser for sine bilder. Han er onkel de malerne George Whiting Flagg og Jared Bradley Flagg, begge disse studerte også under Allston.

### Anerkjennelse

Allston ble av og til kalt «den amerikanske Titian» fordi hans stil minnet om den store venetianske renessansemaleren, med deres bruk av dramatiske fargekontraster. 

I 1818 reiste han tilbake til USA, og bodde i Cambridge i Massachusetts i 25 år, fram til sin død i 1843, i en alder av 64 år.

## Litteratur
* David Bjelajac: *Washington Allston, secret societies and the alchemy of Anglo-American painting*. CUP, Cambridge, Mass. 1997, ISBN 0-521-43153-0
* William H. Geerds: *A man of genius. The art of Washington Allston*. The Leether Press, Yarmouth 1979, ISBN 0-87846-146-9
* Diane C. Johnson (utg.): *American symbolist art. 19th "poets in paint". Washington Allston, John La Farge, William Rimmer, George Innes and Albert P. Ryder*. Mellen Books, Lewiston, N.Y. 2004, ISBN 0-7734-6410-7
* Edgar P. Richardson: *Washington Allston. Study of the romantic artist in America*. University of Chicago Press, Chicago, Ill. 1948
* Moses F. Sweetser: *Allston. A biography*. In: Ders.: *Artist biographies*. Houghton, Osgood
** 5. *Fra Angelico, Murillo, Allston*. 1880.
* Debra F. Weston: *Smashing the monuments and saving the pedestales. Washington Allston and Edgar Allen Poe's mandate for the American artist*. University of North Carolina Press, Greenboro, N.C. 1992 (Dissertation)

## Referanser


## Eksterne lenker
* 
* Bilder på ''gutenberg.org''
* Washington Allston på *the New Students Reference Work*.
Juan Linz

**Juan José Linz Storch de Gracia** (født 24. desember 1926 i Bonn, Tyskland, død 1. oktober 2013 i New Haven, Connecticut) var en spansk-amerikansk statsviter.

Linz var professor emeritus ved Yale University, USA, og æresmedlem av det vitenskapelige råd ved Juan March-instituttet i Madrid. Juan Linz var best kjent for sine teorier om demokratisk sammenbrudd, totalitære og autoritære politiske systemer, og overgang fra diktatur til demokrati.

Linz mottok i 1996 Johan Skytte-prisen i statsvitenskap. I 1988 holdt Juan Linz Stein Rokkan-forelesningen ved Universitetet i Bergen.

## Referanser


## Eksterne lenker
* "Yale > Political Science > Juan Linz", besøkt 29. november 2006
Våkn opp!

***Våkn opp!*** er et blad som kommer ut én gang i måneden, og som utgis av Jehovas vitner gjennom Vakttårnets bibel- og traktatselskap.

Akkurat som det andre tidsskriftet som utgis av Jehovas vitner, *[[Vakttårnet]]*, er *Våkn opp!* et redskap som sprer organisasjonens budskap. Sammenlignet med søstertidsskriftet er *Våkn opp!* ikke i like sterk grad rettet mot religiøse og teologiske temaer, men tar opp alle sider ved livet og samfunnet.

Tidsskriftet har gjennomgått en lengre utvikling. I 1919 utga bibelstudentene et blad som ble kalt *The Golden Age*. I 1937 ble det erstattet av bladet *Consolation*. På noen språk ble det i en periode kalt *Ny verden*. I 1946 kom det nåværende bladet, *Awake!*, ut.

Inntil desember 2005 ble det utgitt to ganger i måneden, siden januar 2006 har bladet blitt utgitt månedlig. For tiden blir det utgitt en gang i måneden på de fleste språk som det utgis på. Bladet har 16 sider og er trykt i farger. I løpet av 2025 ble Våkn opp!-bladet trykt på mer enn 269 forskjellige språk (inkludert blindeskriftutgaver) med et opplag på mer enn  eksemplarer.

I hvert nummer av bladet kan man lese følgende korte forord:

## Referanser
Tromelinøya

**Tromelinøya** (fransk: *Île Tromelin*) er en lav, flat øy på 0,8 km² som ligger i Indiahavet, ca. 350 kilometer øst for Madagaskar. Øya er underlagt Îles éparses i De franske sørterritorier. Det er ingen havn eller sted for å ligge til anker og tilgangen til øya fra havet er derfor vanskelig. Øya har en flystripe på 1000&nbsp;m (3300&nbsp;fot). 

Mauritius og Seychellene gjør også krav på Tromelin, tidligere gjorde også Madagaskar det.

## Referanser
Willi Frommelt

**Willi Frommelt** (født 1952) er en tidligere liechtensteinsk alpinist.

Han gikk aldri til topps i noe verdenscuprenn, men han lyktes i å ta fire medaljer i flere internasjonale mesterskap, i fire forskjellige disipliner:

* VM 1974: bronse i utfor
* OL 1976: sølv i kombinasjonen og bronse i slalåm
* VM 1978: bronse i storslalåm

## Referanser


## Eksterne lenker
*
Arend Lijphart

**Arend d'Engremont Lijphart** (født 17. august 1936 i Apeldoorn, Nederland) er en nederlandsk-amerikansk statsviter. Lijphart er professor emeritus ved University of California, San Diego, USA. Han tok i 1963 doktorgraden i statsvitenskap ved Yale University.

Arend Lijphart har forfattet et tyvetalls bøker, spesielt innenfor feltet sammenlignende politikk. Han har vært opptatt av hvordan splittede og segmenterte samfunn kan opprettholde demokrati gjennom institusjoner basert på maktdeling, noe han kalte konsosiert demokrati. Lijphart er videre kjent for sine sammenlikneninger av politiske systemer og klassifisering av disse i ulike typer eller modeller av demokratisk styresett. Her kontrasterer han de såkalte konsensusdemokratier med demokratier som bygger på majoritetsmodellen.

Lijphart ble i 1997 tildelt Johan Skytte-prisen.

## Sentrale arbeider
* *The Trauma of Decolonization: The Dutch & West New Guinea*. New Haven: Yale University Press, 1966.
* *The Politics of Accommodation. Pluralism and Democracy in the Netherlands*, Berkeley: University of California Press, 1968.
* *Democracy in Plural Societies: A Comparative Exploration*. New Haven: Yale University Press, 1977. ISBN 0-300-02494-0.
* *Democracies: Patterns of Majoritarian & Consensus Government in Twenty-one Countries*. New Haven: Yale University Press, 1984. ISBN 0-300-03182-3.
* *Power-Sharing in South Africa*. Berkeley: Institute of International Studies, University of California, 1985. ISBN 0-87725-524-5.
* Grofman, Bernard, and Lijphart, Arend (eds.). *Electoral Laws & Their Political Consequences*. New York: Agathon Press, 1986. ISBN 0-87586-074-5.
* *Electoral Systems and Party Systems: A Study of Twenty-Seven Democracies, 1945-1990*. Oxford: Oxford University Press, 1994. ISBN 0-19-828054-8.
* Lijphart, Arend, and Waisman, Carlos H. (eds.). *Institutional Design in New Democracies*. Boulder: Westview, 1996. ISBN 0-8133-2109-3.
* *Patterns of Democracy: Government Forms & Performance in Thirty-six Countries*. New Haven: Yale University Press, 1999. ISBN 0-300-07893-5
* Grofman, Bernard and Lijphart, Arend (eds.). *The Evolution of Electoral & Party Systems in the Nordic Countries*. New York: Agathon Press. ISBN 0-87586-138-5.

## Referanser


## Eksterne lenker
* Lijpharts hjemmeside ved UCSD
Steve Cook (handikappidrettsutøver)

**Steve Cook** (født 11. juli 1968 i Salt Lake City) er en amerikansk handikapidrettsutøver innen langrenn og sykling. Han mistet sin høyre fot under kneet i en ulykke på en gård i 1988, da han satt fast foten i en kornsnegl. Han konkurrerer i klasse LW4. 

Etter ulykken begynte han å trene fjellklatring, alpint og mountain bike. 

Han deltok i sine første Paralympiske leker i 1996, som syklist. Han var ikke fornøyd med resultatene, derfor endret han satsingen sin, og gikk mer over til langrenn. Under Paralympiske leker i 2006 sto han for 2 av USAs 7 gullmedaljer. Som syklist har han også deltatt i paralympiske sommerleker. 

Paralympiske vinterleker 2006
* Langrenn
** Gull på 5 km stående
** Gull på 10 km stående
** Bronse på 20 km stående

**VM 2005**
* 2 gull

Paralympiske vinterleker 2002
* Sølv på 5 km, 10 km, 20 km og stafett
* 10.-plass i skiskyting

**World Cup for handikappete 2001**
* Sølv på 5 km og 20 km
* 10.-plass i skiskyting

**VM 2000**
* 1 Gull

Paralympiske vinterleker 1998
* 5.-plass på 10 km
* 8.-plass på 5 km
* 14.-plass på 20 km

Paralympiske sommerleker 1996
* 5.-plass i velodrom
* 7.-plass i landeveisritt

## Eksterne lenker
* Intervju med ''Sportsguide Magazine''
* Profil på ''paralympic.org
Marianne Kjørstad

**Marianne Kjørstad** (født 1970) er en norsk tidligere alpinist.

På 1990-tallet var hun spesialist i de tekniske disiplinene, og oppnådde flere pallplasseringer i verdenscupen, både i slalåm og storslalåm.

Iblant oppnådde hun også gode plasseringer i Super-G og kombinasjonsøvelsen. I verdenscupen oppnådde hun følgende sammenlagtplasseringer i de tre beste sesongene: nr. 9 i 1993/94, nr. 10 i 1994/95 og nr. 12 i 1995/96.

Karrierens høydepunkt var bronsemedaljen i alpin kombinasjon under VM 1996 i Sierra Nevada, der hun ble slått av Pernilla Wiberg og Anita Wachter. I 1997 la Kjørstad opp som alpinist.

Kjørstads historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

## Referanser


## Eksterne lenker
*
AtmosFear

**AtmosFear**, i perioden før 2010 kjent som **Lisebergtårnet**, er en 116-meter høy attraksjon i fornøyelsesparken Liseberg i Göteborg, Sverige bygget i 1990. Tårnet var det høyeste frittfallstårnet i Europa frem til Highlander åpnet i Hansa-Park, mer AtmosFear er og en av Göteborgs høyeste bygninger, og er designet av Intamin AG.

Tårnet fungerte tidligere kun som et utsiktstårn med sin bygningshøyde på 116 meter og en total høyde på 146 meter over havet. Tårnets smalere del har en diameter på tre meter. En kabin i form av en rund glassheis tok besøkende 85 meter opp til der den roterte i høyden 125 meter over havet og man kunne se utover hele byen.

Fram til 2000 ble turen innledet med et besøk i *Kaninernas land*, der de reisende fikk se hvor kaninene hadde tatt veien etter at de hadde landet på jorden med romskipet *Ufo 23* (som attraksjonen da ble kalt). Blant kaninene fantes det da bla et antall dukker som forestilte datidens politikere. Kaninene (men ikke politikerne) ble flyttet til attraksjonen Kaninresan, hvor de var til 2019.

Den 29. mai 2010 var siste gang tårnet ble brukt som utsiktstårn. Tårnet ble bygget om til Europas høyeste frittfalltårn og fikk navnet *AtmosFear* da den åpnet våren 2011. 

Turen opp til toppen tar ca. 100 sekunder, man opplever tre sekunders fritt fall på vei ned i en hastighet på 110 km/t, og under oppbremsingen utsettes man for 4 g-krefter.
Blå delfinciklide

**Blå delfinciklide** er eneste art i gruppen *Cyrtocara*. 
Arten er endemisk til Malawisjøen i Øst-Afrika, og lever i grunt vann med sandbunn.
Den er populær som akvariefisk.

Hannene har en kraftigere blåfarge, og lengre rygg- og gattfinne enn hunnene.

I naturen har den ganske spesielle matvaner; den oppsøker andre ciklider som graver i bunnlaget.
I slamskyen som blir virvlet opp, finner delfincikliden små, spiselige organismer som den lever av.

## Eksterne lenker
*
Perinatalmedisin

**Perinatalmedisin** ("omkring fødselen") er et fellesbegrep for jordmorfaget, gynekologi, fostermedisin, nyfødtsjukepleie og neonatalogi.

Fra 2002 til 2004 var Ola Didrik Saugstad president for The European Association of Perinatal Medicine. 

## Eksterne lenker
* Norsk perinatalmedisinsk forening
Oksval

**Oksval** er et strøk og et boligområde i Nesodden kommune i Akershus, 1-2 kilometer sør for fergekaia på Tangen. Oksval ligger på østsida av Nesoddlandet mot Bunnefjorden og grenser i sør til Ursvik. Området er tett bygd ut og er en del av tettstedet Nesoddtangen. Ved Oksval brygge ligger marinaen Oksval Båthavn med ca 310 plasser, og ei offentlig badestrand. Her er også flere av de særpregede badehusene Nesodden er kjent for. Kyststien på Nesodden går via Oksval fra Tangen til Hellvik og videre til Blylaget. Steinerskolen driver barnehage på Oksval. Oksval-posten har kommet ut med ujevne mellomrom siden august 1945. Det er Oksval Vel som er utgiver.

Navnet Oksval betyr okseskogen eller okseplassen (valplass). På Oksval holdt og slaktet munkene på Hovedøya okser.

## Eksterne lenker
* Oksval Vel - historie og flere bilder (Web.archive 2005)
* Oksval Vel & Veilag: Vandring Oppdatert og utvidet fra ovenforstående (2012)
* Oksval Båthavn
Île-d’Aix

**Île-d'Aix** er en kommune i departementet Charente-Maritime i regionen Nouvelle-Aquitaine sørvest i Frankrike. Île-d'Aix er ei lita øy i Biscayabukta i Atlanterhavet, utenfor vestkysten av Frankrike. Den har et areal på om lag 1,2&nbsp;km². Øya ligger ved munningen av elva Charente mellom Oléron og det franske fastlandet. Øya ligger nær Fort Boyard og er et populært turiststed for dagsturer om sommeren.

 
## Befolkningsutvikling
***Antall innbyggere i kommunen Île-d’Aix***

## Referanser


## Eksterne lenker
*
Jean-Daniel Dätwyler

**Jean-Daniel Dätwyler** (født 12. april 1945 i Villars-sur-Ollon) er en tidligere sveitsisk alpinist. Han deltok utelukkende i utforrenn.

I verdenscupen vant Dätwyler to renn. Høydepunktet i karrieren var bronsemedaljen i utfor under OL 1968 i Grenoble. Dätwyler la opp i februar 1972. I dag driver han en sportsbutikk i hjembyen Villars-sur-Ollon.

## Verdenscupseire

## Referanser


## Eksterne lenker
*
Mickaël Antoine-Curier

**Mickaël Antoine-Curier** (født 5. mars 1983 i Frankrike) er en fransk fotballspiller. Han er 183 cm høy og veier rundt 80 kg. For tiden spiller han i Hamilton Academical FC hvor han er på utlån fra Dundee FC. Han har tidligere spilt for blant annet FK Haugesund.

Antoine-Curier ba selv om å bli fristilt fra kontrakten før overgangsvinduet stengte 2. februar 2015.

## Referanser


## Eksterne lenker
*
Jaguarciklide

**Jaguarciklide** er en art i gruppen ciklider. 
Den lever ved atlanterhavskysten på Honduras og Costa Rica i Mellom-Amerika.
Det vitenskapelige epitetet *managuensis* betyr «fra Managua».

Det er en matfisk, og finnes også i akvariehandelen. 
Den blir 55-63 cm lang.
Dette er en kjøttetende fisk. De lever stort sett av småfisk og større virvelløse dyr. 
De foretrekker grumsete og næringsrike innsjøer, og finnes ofte i varmt vann med lavt innhold av oksygen, med en pH på mellom 7 og 8,7, en hardhet på 10-15 dGH, og en temperatur på mellom 25 og 36 °C.

## Eksterne lenker
*
Den holarktiske sone

**Den holarktiske sone**, eller **holarktis**, beskriver de to økosonene den palearktiske sone og nearktis i et faunistisk og floristisk samlebegrep. Begrepet benyttes innen økologien for å beskrive en utvidet zoogeografisk region på den nordlige halvkule, der arter kan eksistere på kryss av økosonene. Eksempler er for eksempel ulv (*Canis lupus*) og brunbjørn (*Ursus arctos*).

Den palearktiske sone består av ulike økoregioner i hele Europa og Afrika nord for Sahara, samt Asia sør til Himalaya. Den nearktiske sone omfatter økoregioner på Grønland og i hele Nord-Amerika sør til Mexico.

## Referanser
Paralympiske vinterleker 2002

**Paralympiske vinterleker 2002** ble arrangert fra 9. til 18. mars 2002 i Salt Lake City i Utah i USA. 

Norge stilte med 27 utøvere og 28 ledere. Norge ble 3. beste nasjon, bak Tyskland og USA. Norge hadde deltakere i langrenn, skiskyting, kjelkehockey og alpint. Ragnhild Myklebust deltok i en alder av 58 år, men tok likevel fem gullmedaljer. 

Dette var de første paralympiske leker der en utøver ble tatt i doping. Tyskeren Thomas Oelsner ble tatt, og måtte levere sine gullmedaljer til hhv. sin landsmann Josef Giesen og nordmannen Andreas Hustveit.  

Åpningsseremonien foregikk på *Rice-Eccles Olympic Stadium*, foran 46&nbsp;000 tilskuere. Avslutningsseremonien var et halvannen times show der bl.a. Patti LaBelle opptrådte. Denne foregikk på *Olympic Medals Plaza*. 

Den offisielle maskoten for lekene het *Otto*. 

## Idretter
Det ble arrangert 92 øvelser innen fire idretter.
* 
* 
* 
* 

## Program

## Deltakerland
36 nasjoner deltok i lekene. (Antall utøvere per nasjon i parantes).

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
* (**vert**)
*

## Medaljefordeling

## Referanser


## Se også
* Norge under de paralympiske vinterlekene 2002
* Kjelkehockey under de paralympiske vinterlekene 2002
* Paralympiske leker
* Vinter-OL 2002

## Eksterne lenker
* Salt Lake City 2002 Paralympic Winter Games hos paralympic.org
* Salt Lake 2002 Paralympics
JCB

**JCB** (**J.C. Bamford Excavators Limited**) er en britisk produsent av jordbruks- og anleggssmaskiner. Selskapet ble grunnlagt i oktober 1945 av Joseph Cyril Bamford, i Uttoxeter, Staffordshire, England. Selskapet er først og fremst kjent for sine traktorgravere. JCB har 6&nbsp;300 ansatte og opererer i 150 land.

## Referanser


## Eksterne lenker
*
Løvehodeciklide

**Løvehodeciklide** er en art i gruppen ciklider.
Det er en ferskvannsfisk som blir ca. 10 cm lang.
Den lever i hurtigstrømmende vann, og har derfor utviklet en usedvanlig svømmestil som kan minne om måten kutlinger svømmer på. 
Svømmeblæren er underutviklet, og fisken svømmer med «rykkende» bevegelser.

Det vitenskapelige navnet *Steatocranus casuarius* (kan oversettes til «fett-skalle-hjelm») refererer til den store kulen som hannene har på hodet.

## Eksterne lenker
* 
*  ''Steatocranus casuarius'' - FishBase
Inger Tragethon

**Inger Marie Tragethon** (født 12. april 1948 på Geilo) er en norsk sølvsmed, knivkunstner, sakprosaforfatter og musiker. Som musiker spilte hun i The Dandy Girls på 1960-tallet, og har senere spilt blant annet torader. 

Hun har reist mye, særlig i Russland, og har både skrevet og holdt foredrag om Russland. 

## Bøker
* 1989: *Jorden rundt med stakk og torader*
* 1990: *Portrett av jeg*, sammen Knut Berg og Ludvig Eik – ISBN 82-504-1793-3
* 1993: *Lag kniver selv* – ISBN 82-7384-386-6
* 1997: *Min Russiske reise. På kryss og tvers gjennom tsarens gamle rike*
* 2006: *Jakten på det russiske: en reise vannveien fra nord til sør* – ISBN 978-82-92395-24-0
## Referanser
Jødeirakisk arabisk

**Jødeirakisk arabisk** er den formen av jødearabisk som snakkes av irakiske jøder. Språket tales av 100&nbsp;100&nbsp;mennesker, hvorav 100&nbsp;000&nbsp;bor i Israel og kun 100&ndash;150&nbsp;bor i Irak. Det tales også av grupper i India og Storbritannia.

## Se også
* Jødiske språk

## Referanser
Jødemarokkansk arabisk

**Jødemarokkansk arabisk** er formen for jødearabisk som snakkes av marokkanske jøder. Språket tales av rundt 259&nbsp;000&nbsp;mennesker, hvorav rundt 250&nbsp;000&nbsp;bor i Israel og rundt 9&nbsp;000&nbsp;i&nbsp;Marokko. Det snakkes også av grupper i Canada og Frankrike. Brukere av jødemarokkansk arabisk og jødetunisisk arabisk kan forstå hverandre uten store vanskeligheter, mens det er liten forståelse mellom jødemarokkansk og jødeirakisk arabisk.

Under jødenes lange historie i Marokko har språket deres blitt påvirka fra flere hold. Spansk, haketia (en variant av jødespansk) og fransk er språk som har påvirka jødemarokkansk arabisk, i tillegg til hebraisk (som har påvirka alle jødiske språk).

De aller fleste av Marokkos 265&nbsp;000&nbsp;jøder utvandra til Israel etter 1948. Det er fortsatt rundt 9&nbsp;000&nbsp;brukere av språket igjen i Marokko, men de fleste i yngre generasjoner snakker fransk som morsmål i stedet for arabisk, og arabisken deres står nærmere marokkansk arabisk en jødemarokkansk arabisk. De fleste talere av jødemarokkansk arabisk er eldre mennesker.

## Referanser
Jødetripolitansk arabisk

**Jødetripolitansk arabisk** er formen av jødearabisk som snakkes av tripolitanske jøder. Det oppsto rundt Tripoli i dagens Libya, men i dag har alle brukerne av språket utvandra fra Libya, hovedsakelig til Israel. Det finnes også grupper av brukere i Italia. De fleste brukerne av språket er eldre enn førti år. Det er en middels grad av forståelse mellom brukere av jødetripolitansk og jødetunisisk arabisk og jødemarokkansk arabisk.

## Referanser
Heckels ciklide

**Heckels ciklide** er en art i gruppen ciklider. 
Den lever i Amazonas i Peru, Colombia og Brasil, Tocantins og Capim, Branco og Essequibo.
Den blir opptil 13,4 cm lang SL.

Den lever av detritus, virvelløse dyr i bunnlaget og i vannet, og alger.

Den har begrenset kommersiell verdi som matfisk, og finnes også i akvariehandelen.
Arten er oppkalt etter den østerrikske zoologen Johann Jakob Heckel.

## Akvaristikk
Heckels ciklide foretrekker en hardhet på opptil 18 dGH, og en temperatur på 23-26 grader.

## Referanser




## Eksterne lenker
*
Den internasjonale organisasjonen for migrasjon

**Den internasjonale organisasjonen for migrasjon** (engelsk: International Organization for Migration (IOM)) er en internasjonal organisasjon og et globalt samarbeidsforum om migrasjonspolitiske spørsmål med sete i Genève i Sveits. Organisasjonen som er FNs migrasjonsbyrå, ble dannet i 1951 for å bistå i omplasseringen av flyktninger etter annen verdenskrig. IOM har (per 2020) 173 medlemsstater, 8 stater med observatørstatus, og kontorer i over 100 land. IOM har 13 844 ansatte og et årlig budsjett på 2 milliarder dollar. Organisasjonens offisielle språk er engelsk, fransk og spansk.

## Referanser


## Eksterne lenker
*
IOM

**IOM** kan sikte til:
* Den internasjonale organisasjonen for migrasjon (International Organization for Migration)
* IATA-koden for Mans flyplass
Tagaytay City

**Tagaytay City** er en by på Filippinene som ligger i provinsen Cavite i regionen Calabarzon. Den har 71&nbsp;181 innbyggere (1. mai 2015).

## Barangayer
Byen er inndelt i 35 smådistrikter, barangayer, hvorav 26 er klassifisert som landsbygdsdistrikt og 9 som tettstedsdistrikt.

* Asisan 
* Bagong Tubig 
* Calabuso
* Dapdap East
* Dapdap West
* Francisco
* Guinhawa North
* Guinhawa South
* Iruhin East
* Iruhin South
* Iruhin West
* Kaybagal Central
* Kaybagal North
* Kaybagal South (Poblacion)
* Mag-Asawang Ilat
* Maharlika East
* Maharlika West
* Maitim 2nd Central
* Maitim 2nd East
* Maitim 2nd West
* Mendez Crossing East
* Mendez Crossing West
* Neogan
* Patutong Malaki North
* Patutong Malaki South
* Sambong
* San Jose
* Silang Junction North
* Silang Junction South
* Sungay East
* Sungay West
* Tolentino East
* Tolentino West
* Zambal

## Referanser


## Kilder
* National Statistical Coordination Board, Filippinene 

## Eksterne lenker
*
Jonas Isacsson

**Jonas Isacsson** (født 1959) er en svensk gitarist. Han har spilt med bl.a. Roxette og Hansson de Wolfe United (der han erstattet Claes Palmkvist).

Isacsson fikk i 1991 juryens spesialpris på Grammisgalan.

## Referanser
Misti

**Misti** er en  meter høy stratovulkan som ligger utenfor Arequipa i Peru. Misti hadde sitt seneste utbrudd i 1784.

## Eksterne lenker
*
Sadelciklide

**Sadelciklide** er en art i gruppen ciklider.
Kroppsformen er oval, og pannen er stor.
Den blir opptil 25 cm lang.
Den lever i stillestående og sakteflytende vann i Guyana, Venezuela, Brasil, Colombia og Peru. Det finnes flere adskilte populasjoner. Den blir brukt som matfisk, og har en viss utbredelse i akvariehandelen.

Det er vanskelig å se forskjell på kjønnene. Hannene er vanligvis mer fargerike, og har spissere rygg- og gattfinne.

## Akvaristikk
Sadelcikliden krever hyppige vannbytter for å trives. 
I tillegg bør den ha et åpent område å svømme på og god tilgang på gjemmesteder.
Hvis man har planter i akvariet, bør de ha solide røtter, da fisken graver.

Den foretrekker en temperatur på 23-27&nbsp;°C, en pH på mellom 6 og 7,5, og en hardhet på mellom 3 og 18 dH.

Sadelcikliden er vanskelig å drette opp.
For oppdrett bør pH ligge på rundt 6,5 og hardheten mellom 5 og 10 dH. 
Foreta hyppige delvannskifter. 
Hunnen legger opptil 1000 egg på steiner og røtter. Foreldrene passer godt på yngelen, som klekkes etter 3-4 dager og svømmer fritt etter ytterligere 3-5 dager.

## Eksterne lenker
* 
*
Dan Bratt

**Dan Christian Bratt** (født 1956) er en svensk skuespiller og regissør. Han er sønn av skuespilleren Christian Bratt. Bratt gikk Teaterhögskolan i Malmö i perioden 1976–1979.
 
## Filmografi (utvalg)
* 2007 – *[[Beck - Den japanska shungamålningen]]*
* 2004 – *[[Graven]]* (mini-TV-serie)
* 2003 – *[[När man får främmad]]*
* 2001 – *[[Winter - Dans med en engel]]* – Beckmann
* 2001 – *[[Livvakterna]]*
* 2000 – *[[Vi behöver ingen Yoko Ono]]*
* 2000 – *[[Under tiden]]*
* 2000 – *[[Labyrinten]]*
* 1999 – *[[Ed, Edd og Eddy]]* – Jimmy
* 1996 – *[[Den vita lejoninnan]]*
* 1979 – *[[Våning för 4]]*

## Eksterne lenker
*
Heresznye

**Heresznye** er et sted i Somogy i Ungarn. Heresznye ligger i Barcsi kommune og dekker et område på 9,90 km². I 2024 hadde Heresznye totalt 262 innbyggere.

## Referanser


## Eksterne lenker
*
Lysterbåt

**Lysterbåt** er en robåttype på Nordvestlandet som oppsto tidlig på 1900-tallet, mye enklere enn de opprinnelige båttypene.

## Se også

* Geitbåt
Delfinciklide

**Delfinciklide** kan sikte til tre forskjellige ciklidearter:

* Blå delfinciklide (*Cyrtocara moorii*)
* *[[Krobia guianensis]]*
* *[[Krobia itanyi]]*
Patricia Espinosa

**Patricia Espinosa Cantellano** (født 21. oktober 1958 i Mexico by) er en meksikansk diplomat, og fra 2016 generalsekretær for FNs klimakonvensjon. Hun har vært sitt lands utenriksminister, og tidligere ambassadør til Østerrike, Tyskland,  Slovenia og Slovakia.

Cantellano har en bachelorgrad i internasjonale relasjoner, og tok videreutdanning i internasjonal rett i Sveits.

Hun er gift og har to barn.

## Diplomatisk karriere
Espinosa ble ansatt i meksikansk utenrikstjeneste i 1981 og arbeidet i delegasjonen til FN i Genève. Fra 1992 til 1997 arbeidet hun i delegasjonen til FN i New York City og tjente som generaldirektør for det spanskamerikanske toppmøtet og det amerikanske toppmøtet.

Hun ble forfremmet til ambassadør i 2000 og tjente ved Mexicos ambassade i Tyskland fra januar 2001 til juni 2002, da hun overtok posten som ambassadør i Østerrike, hvor hun også representerte ved en rekke internasjonale organisasjoner basert i Wien fra juni 2002 til november 2006.

28. november 2006 annonserte Calderon at hun skulle bli utenriksminister og begynne 1. desember. Hennes prioriteringer var særlig saker som gjaldt forholdet mellom USA og Mexico, særlig immigrasjon og sikkerhet, og å bygge opp igjen diplomatiske forbindelser til Cuba og Venezuela, som det hadde vært store problemer med under den forrige regjeringen.

Espinosa ledet klimakonferansen i Cancún i 2010, og ble i mai 2016 generalsekretær for klimakonvensjonen.

## Referanser



## Eksterne lenker
* 
* Mexicos sekretariat for utenrikssaker
Føllet

:*For føll i betydning av ung hest, se [[føll]].*

**Føllet** (*Equuleus*) er et stjernebilde på den nordlige himmelhalvkule.
Tshivenda

**Tshivenda** eller **venda** (: *Tshivenḓa*) er et bantuspråk som snakkes i Sør-Afrika og Zimbabwe. Det tales av rundt 870&nbsp;000&nbsp;mennesker i Sør-Afrika (rundt 2&nbsp;% av landets befolkning) og av rundt 84&nbsp;000&nbsp;mennesker i Zimbabwe. Bantustanen Venda ble oppretta av den sørafrikanske regjeringa under apartheid for den tshivendatalende befolkninga som ikke ble regna som sørafrikansk av myndighetene.

## Referanser
Flores (Guatemala)

**Flores** er hovedstaden i provinsen Petén i Guatemala. Den har et innbyggertall på 13&nbsp;700 (2003).

Den gamle bydelen ligger på en øy i Petén Itza-sjøen, som er forbundet med fastlandet med en kort demning.

I førcolumbiansk tid var Flores mayabyen Tayasal.

## Eksterne lenker
*
Ponta Delgada

**Ponta Delgada** er hovedstad for den portugisiske øygruppa Asorene. Den ligger på sørsiden av hovedøya, Saõ Miguel. Byen hadde i 2011 et innbyggertall på  og et areal på .

## Referanser
Abrantes

**Abrantes** er en by og kommune i Portugal. Den ligger på den høyre bredden av Tejo ved krysningen av Madrid-Badajoz-Lisboa- og Guarda-Abrantes-jernbanene. 
Komnunens har et areal på 714,7 km² og har en befolkning på om lag 40&nbsp;000 personer.

## Sogn
Kommunen består siden 2013 av 13 sogn (freguesias):

## Referanser


## Eksterne lenker
*
Fresno

**Fresno** er en by i California i USA. Byen, som ligger i Fresno County i San Joaquin-dalen 256&nbsp;km sør for Sacramento, har  innbyggere (2010), og er dermed den sjette største byen i delstaten.

Byen ble grunnlagt i 1872. I 1910 hadde byen  innbyggere. Byen het tidligere Millerton.

## Referanser


## Eksterne lenker
* 
*
La Mancha

**La Mancha** er et område i Spania sør for Madrid, som er en sentral del av den autonome regionen Castilla-La Mancha. 

Handlingen i den berømte romanen *[[Don Quijote]]* av Miguel de Cervantes foregår i La Mancha, og derfor er området særlig kjent for sine vindmøller.

## Byer
* Villarrobledo
Grå gjeddeciklide

**Grå gjeddeciklide** er en art i gruppen gjeddeciklider. Den blir opptil 35&nbsp;cm lang.
Den finnes i Amazonasvassdraget, Peru, Brasil, Bolivia, Orinoco i Colombia og Venezuela, i Guyana, Oyapock og Fransk Guyana.

I akvariet foretrekker den en pH på ca. 7, en temperatur på 23–26&nbsp;°C, og en hardhet på opptil 20 dH.

## Eksterne lenker
*
Stripet gjeddeciklide

**Stripet gjeddeciklide** er en art i gruppen gjeddeciklider.
Den blir opptil 30 cm lang. 
Den foretrekker en pH på mellom 6,5 og 7,5, en temperatur på 23–27 °C og en hardhet på opptil 20 dH.

## Eksterne lenker
*
Tigergjeddeciklide

**Tigergjeddeciklide** er en art i gruppen gjeddeciklider.
Den blir opptil 28&nbsp;cm lang, og finnes i Amazonas, i elva Trombetas nær Cachoeira Porteira.
Arten ble beskrevet i 1991.
Den lever i klart vann.
Kjønnene har forskjellige farger, hunnene er relativt fargeløse, med et mørkt langsgående bånd. 
Det har ikke blitt rapportert vellykket oppdrett i akvarium.

## Eksterne lenker
* 
*
Issa Ba

**Issa Ba** (født 7. oktober 1981 i Dakar, Senegal ) er en senegalesisk tidligere fotballspiller, som spilte mesteparten av karrieren i fransk og rumensk liga.
Ba spilte 21 landslagskamper for . Hans siste landskamp var i mars 2006, som innbytter i 2-1-seieren over .

## Referanser


## Eksterne lenker
* 
* «Issa BA», romaniansoccer.ro. Besøkt 10. januar 2013
MS «Birka Paradise»

**Birka Paradise** er det nye skipet til rederiet Birka Cruises som trafikkerer linjen mellom Stockholm og Mariehamn.

Skipet ble bygget av Aker Finnyards (Raumo, Finland) og levert til Birka Cruises 8. november 2004. Skipet ble døpt 10. oktober 2004 kl 15:00 av gudmor Arja Saijonmaa. Skipet erstattet det daværende skipet MS «Birka Princess».
Birka Paradise er 177&nbsp;m langt, 28&nbsp;m bredt og 6,50&nbsp;m dypt, den kan gå i 21 knop og kan ta 1800 passasjerer.

## Eksterne lenker
* 
* 
*  Birka Cruises hjemmeside
Gjeddeciklider

se teksten

**Gjeddeciklider** (***Crenicichla***) er en gruppe ciklider.
De lever i elver, bekker, innsjøer og vann i området rundt Amazonas.
Noen arter finnes også nord for Amazonas, i Guyana, Venezuela og Colombia. Det finnes også arter sør for Amazonas i kystområder helt sør til midten av Argentina.

De fleste artene lever i varmt vann, men det er flere unntak i kaldere deler av Argentina og Uruguay.
De minste gjeddeciklide-artene er ikke lenger enn 8-10 cm, mens de største kan bli mer enn 60 cm lange.
Adferden er imidlertid svært lik fra art til art.
De er rovfisk som lever av andre fisk og insekter. 

## Arter (utvalg)
* *[[Crenicichla punctata]]*
* *[[Crenicichla virgatula]]*
* *[[Crenicichla vittata]]*
* *[[Crenicichla wallacii]]*
* Grå gjeddeciklide (*Crenicichla johanna*)
* Menzesis gjeddeciklide (*Crenicichla menezesi*)
* Regans gjeddeciklide (*Crenicichla regani*)
* Stripet gjeddeciklide (*Crenicichla strigata*)
* Tigergjeddeciklide (*Crenicichla tigrina*)

## Eksterne lenker
*
Edward Seymour, 1. hertug av Somerset

**Edward Seymour** (født ca. 1506, død 22. januar 1552) var Lord Protector i England på vegne av kong Edvard VI fra Henrik VIIIs død i 1547 til han ble avsatt i 1549. 

Han ble født omkring 1506, som eldste sønn av John Seymour og Margaret Wentworth. Hans søster Jane Seymour ble Henrik VIIIs tredje dronning. Broren Thomas fikk også fremtredende posisjoner gjennom søsteren. 

Seymour var gift to ganger. Hans første ekteskap, med Catharine Filliol, ble annullert da det kom frem at hun hadde et forhold til hans far. Det andre ekteskapet var med Anne Stanhope. 

Etter at søsteren giftet seg med kongen i 1536 ble Seymour den 5. juni samme år utnevnt til vicomte Beauchamp og den 15. oktober til jarl av Hertford (tredje opprettelse). Han ble vokter av Scottish Marshes, og fortsatte å være i kongens nåde etter søsterens død i 1537. Etter Henrik VIIIs død hadde han stor innflytelse på guttekongen Edvard VI, og styrte England i hans navn som Lord Protector. Den 15. februar 1547 ble han utnevnt til hertug av Somerset. 

Etter å ha beseiret skottene i slaget ved Pinkie Cleugh var hans posisjon tilsynelatende urokkelig. Men Seymour-brødrene hadde samlet seg en del fiender, og da broren falt fra nåde gikk det bare en kort tid før også Edvard falt. John Dudley, 1. jarl av Warwick tok over hans posisjoner, dog ikke som Lord Protector. Eiendommene ble konfiskert av kronen, og Seymour ble henrettet for høyforræderi på Tower Hill den 22. januar 1552. 

Jarledømmet Hertford ble i 1559 gjenopprettet for hans sønn, Edward Seymour, 1. jarl av Hertford.

## Referanser
Rockeopptøyene i Oslo (1956)

**Rockeopptøyene i Oslo** var opptøyer som ble satt i sammenheng med premieren til filmen *[[Rock Around the Clock (film)|Rock Around the Clock]]* 20. september 1956. 

Urolighetene startet utenfor Sentrum kino i Oslo, men ble spredt til Studenterlunden, Ankertorget og Grønlands torg. Opptøyene blusset opp igjen på Grønlands torg da flere berusede personer blandet seg med ungdommene fra Sentrum kino. Flere av de mest aktive i opptøyene hadde ikke sett filmen *Rock Around the Clock*, og på direkte spørsmål fra en journalist svarte en av ungdommene «Nei'a. Det er'ke nødvendig det!». 

Filmen fikk generelt dårlig kritikk, og store deler av den opphissede folkemengden hadde ikke sett filmen. Det ble hevdet overfor en avis at en regissør fra Norsk Film blant annet hisset folkemengden opp for å redde «æren», det ble nærmest forventet at det skulle bli lignende opptøyer som i andre land. 

Politimesteren i Oslo, Sigurd Skalmerud, uttalte overfor pressen at han trodde bråket senere på natten ikke bare skyldtes ungdommer som ble påvirket av filmen, men også av «pøbel som i den senere tid har holdt til i Studenterlunden», som trakk mot Sentrum kino senere på kvelden. 

Det var også opptøyer 21. september 1956, politiinspektør Jon Qvale uttalte overfor pressen at opptøyene denne kvelden var «betydelig vanskeligere enn dem vi hadde å kjempe med torsdag aften». Den siste kvelden helte noen solarolje i rundkjøringen ved Arne Garborgs plass, hva som skapte problemer for trafikken. Politiinspektør Qvale anslo at det var 90 prosent nysgjerrige i alle aldre og 10 prosent ungdommelige bråkmakere, og politiet gikk stort ut i mediene for å be nysgjerrige om å ikke trekke mot sentrum. 

## Referanser
Crack

**Crack** kan sikte til:

* børskrakk, se også børs
* Crack (informasjonsteknologi), se også cracker
* Crack-kokain, se også kokain
Curie-temperatur

**Curie-temperatur** (**TC**) er temperaturen der magnetiske egenskaper i materialer endres. For eksempel kan et materiale miste sin magnetisme når det når **TC**. Curie-temperatur er oppkalt etter Pierre Curie, som beviste at enkelte materialer mister sin magnetiske evne over en viss temperatur.

Paramagnetiske og ferromagnetiske materialer vil miste sine magnetiske evner over en viss temperatur; elektronspinnene opptrer ikke lenger i samme retning og vil dermed kansellere ut hverandres magnetiske egenskaper. Antiferromagnetiske materialer har stigende magnetisme dess nærmere **TC** de befinner seg, men vil ellers opptre ikke-magnetiske. 

## Paleomagnetisme
Curietemperatur er sentralt innen paleomagnetisme, spesielt i forbindelse med termoremanent magnetisering (TRM). Når magnetiske mineraler avkjøles vil de kunne bevare en permanent magnetisering basert på jordas magnetfelt og bergartens posisjon ved avkjølingstidspunktet. Dermed er denne prosessen viktig i studier av platetektonikk. Temperaturspennet hvor en bergarts magnetisering kan endres defineres av Curietemperaturen og blokkeringstemperaturen. Curietemperaturen markerer et minerals overgang mellom ferromagnetisk til paramagnetisk, og blokkeringstemperaturen forteller når individuelle magnetiske korn låser sin magnetisering. Over blokkeringstemperaturen vil den remanente magnetiseringen reduseres, og ved Curietemperaturen vil den forsvinne helt.

## Ferromagnetisme
Ferromagnetisme er et begrep for magnetismen som inntreffer i noen mineraler, der retningen av de magnetiserte atomene legger seg i samme retning, dette skjer spontant. De fleste ferromagnetiske bergartene inneholder jern, enten i sin rene form, eller som en del av den overordnede strukturen. De fleste bergarter har en viss grad for ferromagnetiske egenskaper, siden individuelle korn eller krystaller av jern kan finnes i de fleste bergartstyper. Disse egenskapene er derimot bare på individuelt krystall-nivå, den overordnede magnetismen kommer ikke til å være ferromagnetisk. De ferromagnetiske egenskapene forsvinner om mineralet blir varmet opp tilstrekkelig, og får deretter paramagnetiske egenskaper.

## Magnetiske mineraler

 hvor mye magnetisme som gjenstår i et ferromagnetisk materiale etter at magnetfeltet er fjernet, begrepet metningsmagnetisme kan også brukes

 en måleenhet for hvor magnetisk et materiale vil bli dersom det blir magnetisert i et magnetfelt

## Referanser
Cyclops

* *[[Cyclops abyssorum]]*
* *[[Cyclops americanus]]*
* *[[Cyclops bicuspidatus]]*
* *[[Cyclops bohater]]*
* *[[Cyclops canadensis]]*
* *[[Cyclops columbianus]]*
* *[[Cyclops furcifer]]*
* *[[Cyclops gracilis]]*
* *[[Cyclops haueri]]*
* *[[Cyclops insignis]]*
* *[[Cyclops kolensis]]*
* *[[Cyclops lacustris]]*
* *[[Cyclops laurenticus]]*
* *[[Cyclops navus]]*
* *[[Cyclops ohridanus]]*
* vingehops *Cyclops scutifer*
* *[[Cyclops strengus]]*
* *[[Cyclops strenuus]]*
* *[[Cyclops varicans]]*
* *[[Cyclops vernalis]]*
* *[[Cyclops vicinus]]*
* *[[Cyclops viridis]]*

***Cyclops*** er en utbredt slekt av hoppekreps.
Navnet kommer fra kyklopene i gresk mytologi, og de deler den egenskapen at de bare har ett enkelt, stort øye.

*Cyclops* kan bli fra ½–5 mm lange, og er tydelig delt i to seksjoner. 
Den brede, ovale fremdelen består av hodet og de første fem thorax-segmentene. 
Bakdelen er betydelig slankere og består av det sjette thorax-segmentet og de fire fotløse pleoniske segmentene.
**Cyclops** finnes over hele verden i ferskvann, men er mindre utbredt i brakkvann.
De lever langs plantedekkede bredder i stillestående og sakteflytende vannmasser, hvor de eter små fragmenter av plantemateriale, dyr og annet. Det er registrert 36 arter cyclopoide hoppekreps. Selv om de fleste artene er knyttet til strandsonen, er den vanligste arten, vingehops Cyclops scutifer, en pelagisk art.

## Referanser




## Eksterne lenker
*
Terminator

**Terminator** (fra latin *terminare* – «avslutte») kan vise til:

* Terminator (astronomi) – grensen mellom den belyste og mørke delen av et himmellegeme
* Elektrisk terminator – motstand som monteres på enden av signalkabler for å redusere reflekser 

## Film
*Terminator-filmene, amerikansk filmserie.
** *[[The Terminator]]* – amerikansk actionfilm fra 1984 med Arnold Schwarzenegger
** *[[Terminator II – Dommens dag]]* – amerikansk film fra 1991
** *[[Terminator 3: Rise of the Machines]]* – amerikansk film fra 2003
** *[[Terminator Salvation]]* – amerikansk film fra 2009
** *[[Terminator Genisys]]* – amerikansk film fra 2015
** ** - amerikansk film fra 2019

## Se også
* Terminal (peker)
Kirstin Hagen

**Kirstin Hagen** (født 20. desember 1922 i Oslo) er pinsevenn og har vært evangelist i Norge, misjonær i Kina, Formosa og Japan i over 50 år.

Kirstin Hagen vokste opp i Ski, og ble som elleveåring frelst, og etterhvert en ivrig evangelist.

## Misjonær
Kirstin Hagen har gått misjonsskole i Norge og USA.  I 1946, som 24-åring, reiste hun ut som misjonærer i den norske pinsebevegelsen, til det nordlige Kina. Menigheten Salen Ski var utsendermenighet.

Oppholdet i Kina ble kortvarig. Mens hun ennå holdt på med språkstudier, erklærte Mao Tse Tung sin maktovertakelse. I 1949, måtte alle misjonærer forlate Kina. Et misjonsfly hentet ut vestlige misjonærer. Kirsten Hagen ble hentet ut fra Peking, bare tre dager før kommunistene overtok byen. Etter et kort opphold i Shanghai, gikk turen til Formosa (i dag Taiwan). Oppholdet på Formosa kom også til å bli kort fordi det var frykt for at kommunismen i Kina også ville erobre Formosa.

Neste stopp var Japan, høsten 1950. De norske pinsemisjonærene, Elin og Willy Rudolf, Aagot Berge, Marta Mjøs og Kirsten havnet i området ved havnebyen Nagoya.

I februar 1952 flyttet Kirsten til «porselensbyen» Seto, som ligger litt nord for Nagoya. Seto var et nytt område for misjonen og det første Kirsten fikk som oppgave var å finne et egnet lokale. Innen ti dager var gått hadde hun leid et nedlagt sykehus.

I løpet av det første året ble 17 japanere frelst og døpt og en ny menighet grunnlagt i byen.

Under sitt 50 år lang arbeid som misjonær i Japan, har Kirsten Hagen vært med å bygge kirkebygninger. Hun har fått utmerkelse av de lokale myndigheter for sin innsats for det japanske folk.

## Referanser


## Litteratur
* Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. *I all verden. Pinsemisjon i 100 år. PYM 100 år 1910-2010* (jubileumsskrift) De norske pinsemenigheters ytremisjon (PYM).
* *Kirstin Hagen.* Korsets Seier, 10. januar 2003. 
* Nilsen, Oddvar. 1982. *Lys på stien*. Filadelfiaforlaget AS. side 127. ISBN 82-534-0599-5